Ғөмүмән, фестивалдең ябай халыҡ өсөн башҡарған хеҙмәте баһалап бөткөһөҙ. Шул уҡ ваҡытта, мәғлүмәт сараларының телевидениенан һәм радионан ғына тормауын иҫәпкә алғанда, "Матбуғат баҫмалары араһында ла ошондай ҙур саралар ойоштороп булмаймы икән?" тигән һорау тыуа. Гәзит-журналда ла бит социаль әһәмиәтле проекттар тормошҡа ашырыла, улар ҙур ярҙам, ҡеүәт тойор ине, моғайын. Халыҡ та матбуғатты терәк-таяныс итеп күрер, аралар яҡынайыр ине.